BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON 

OPĆINSKI SUD U ZENICI 

Broj: 43 0 I 145710 17 I 

Zenica, 15.02.2021. godine

OPĆINSKI SUD U ZENICI  sutkinja Marina Šapina u ovršnom postupku tražitelja ovrhe Privredna banka Sarajevo c.d. Sarajevo, ul. Obala Kulina bana br. 18, protiv ovršenika Zaim Sagdati iz Zenice, ul. Vardište br. 1, radi ovrhe, v.s. 149.945,02 KM sa zakonskom zateznom kamatom i troškovima ovršnog postupka, van ročišta donio je dana 15.02.2021.godine sljedeći:

Z A K L J U ČA K 

I  ODREĐUJE  SE DRUGA PRODAJA  nekretnina u vlasništvu ovršenika Zaim Sagdati iz Zenice, ul. Vardište br. 1, sa dijelom 1/1, a sve u skladu sa Rješenjem o ovrsi ovoga suda broj: 43 0 I 145710 17 I od 07.04.2017. godine i Rješenjem br.  43 0 I 145710 17 I od 19.12.2017.god. i to nekretnina evidentiranih u : 

1.

-zk ul. br. 3852 K.O. SP_ZENICA (sada zk. ul. broj: 984 KO ZENICA II), kč. br. 321/78 u naravi kuća zgrada i dvorište, i to etažirani dio u osnovi prizemlja koji se sastoji od :
1. soba P=21,11 m2

2. soba  P=20,90 m2
3. soba P=21,00 m2

4. soba P=16,37 m2
5. kupatilo P=3,90 m2

6. ostava P=8,11 m2
Ukupne površine 91,39 m2, koja je u vlasništvu ovršenika sa dijelom 1/1,  kao i zemljišta proporcijonalnog dijela pripadajuće parcele sa vanjskim uređenjem, procijenjene vrijednost u visini od 95.670,00 KM i
2.

- nekretnine upisane u zk. ul. br. 47 KO Bilmišće (sada Izvadak iz knjige položenih ugovora poduložak : 47 KO Bilmišće i to  kč.br. 162/7, I kučište Radakovo, II zgrada izgrađena na kč. br. 162/7 i to etažirani poslovni prostor  u ul. Dr. Ćire Truhelke br. 10, objekat R-III, lamela 8 br. 1, kako slijedi:

A PRIZEMLJE

1. predprostor WC-a P=1,91 m2

2. predprostor WC-a P=1,57 m2

3. WC P=1,36 m2

4. poslovni prostor  P= 15,15 m2

UKUPNO: P= 19,19 m2, koja je u vlasništvu ovršenika sa dijelom 1/1, procjenjene vrijednosti u visini od 39.980,00 KM.
prema procjeni stalnog sudskog vještaka iz oblasti građevine Elmana Pojskića iz Zenice, procjena sačinjena u dopuni nalaza od 17.10.2018 godine, sukladno članku 80 Zakona o ovršnom postupku („Službene novine F BiH“, broj: 32/03, 46/16  u daljnjem tekstu ZIP).

Putem  usmenog i javnog nadmetanja u zgradi ovog suda, soba broj: 31/II, za dan

30.03.2021.godine/utorak/ u  10,00 sati

II Vrijednost navedenih nekretnina koje su predmet prodaje u skladu sa članom 80. ZIP-a utvrđena je zaključkom donesenim na ročištu održanom dana 07.12.2018.god. u visini od: za nekretninu upisanu pod br. 1. u visini od 95.670,00 KM i za nekretninu pod br. 2. u visini 39.980,00 KM, a sve prema Nalazu i mišljenju sačinjene od strane stalnog sudskog vještaka iz oblasti građevine Elman Pojskić iz Zenice, i to dopuna nalaza od 17.10.2018 godine
III Na nekretninama iz točke 1. ovog zaključka izvršeni su  upisi i to kako slijedi: upis na temelju Rješenja ovog suda broj: upis založnog prava u korist tražitelja ovrhe PRIVREDBNA BANKA SARAJEVO D.D. SARAJEVO, ul. Alipašina br. 6,  Sarajevo temeljem Ugovora o zasnivanju hipoteke obrađenog  od strane notara Sabire Sarvan iz Zenice dana 11.03.2010. godine, oznaka spisa broj: OPU-IP:115/10 , a radi osiguranja Ugovora o kreditu  broj:100478/10 od 10.03.2010. zaključenog između tražitelja izvršenja i izvršenika, upis zakonske hipoteke u korist Uprave za indirektno neizravno oporezivanje Regionalni centar Sarajevo po Rješenju broj: 02/6-1/IV-16-12-13020-7/13 od 22.08.2014.god., upis zakonske hipoteke u korist Porezne uprave Federacije BiH Kantonalni porezni ured Zenica po Rješenju broj:13-4-01-15-21-330/15 od 16.02.2015.god., upis zakonske hipoteke u korist Porezne uprave Federacije BiH Kantonalni porezni ured Zenica po Rješenju broj:13-4-01-15-21-74/15-1 od 04.05.2015.god. i br. 13-4-01-15-21-741/15-1 od 04.05.2015.god., upis zakonske hipoteke u korist Porezne uprave Federacije BiH Kantonalni porezni ured Zenica po Rješenju br. 13-4-01-15-21-2444/15-1 od 18.12.2015.god. i br. 13-4-01-15-21-1041/16-1 od 04.07.2016.god.

IV Na drugom ročištu za javno nadmetanje ne mogu se nepokretnosti opisane u točki 1. ovog Zaključka prodati ispod 1/3 njene utvrđene vrijednosti, a kupac je dužan platiti poreze i pristojbe  u vezi sa prodajom navedene nekretnine.

V Kupac ne može biti sudac, ili drugo lice koje službeno sudjeluje u postupku prodaje  njihov supružnik i s njim povezana lica ( preci , potomci , braća , sestre i njihovi supružnici), ovršenik i njegov supružnik , a ni lice koje prema zakonu ne može steći nepokretnost koja je predmet izvršenja.

VI O prodaji nepokretnosti najboljem ponuđaču sud donosi zaključak koji se objavljuje na oglasnoj ploči suda. Ponuđač sa najvišom ponudom dužan je položiti cijenu umanjenu za položeno osiguranje u roku od 8 dana od dana objavljivanja zaključka o prodaji nepokretnosti najpovoljnijem ponuđaču na oglasnoj ploči suda.

VII Ponuđačima čija ponuda nije prihvaćena vratiti će se položeno osiguranje nakon zaključenja javne prodaje.

VIII Ukoliko ponuđač sa najvećom ponudom ne deponuje prodajnu cijenu sudu u predviđenom roku , sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba u roku koji će odrediti sud , da deponuje prodajnu cijenu. Ukoliko drugi ponuđač ne položi cijenu u predviđenom roku  sud primjenjuje ova pravila i na trećeg ponuđača .Iz položenog  osiguranja prvog ponuđača kojem je prodana imovina i koji u predviđenom roku ne uplati prodajnu cijenu pokrivaju se troškovi neuspjelog ročišta , a u slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima , sud će oglasiti da ročište za prodaju nije uspjelo i zakazati novo ročište .Ako se ovi troškovi ne mogu namiriti u cijelosti iz iznosa osiguranja koje je položio prvi ponuđač , razlika će se namiriti iz osiguranja drugog ponuđača ako i ovaj odustane od kupovine nepokretnosti. Preostali iznos će se vratiti  davatelju osiguranja.

IX U  javnom nadmetanju kao kupci mogu učestvovati samo lica koja su prethodno dali osiguranje. Kupci su dužni osiguranje položiti na depozitni račun ovog suda broj 134-010-0000044837 otvoren kod  ASA BANKE  D.D. SARAJEVO i to najkasnije na dan zakazane prodaje, te dokaz o izvršenom davanju osiguranja predati u spis ovog suda prije početka prodaje. Osiguranje iznosi  1/10 određene vrijednosti nepokretnosti, s tim što ne može iznositi više od 10.000,00 KM.

Pored lica koja prema ovom Zakonu nisu dužna dati osiguranje u ovršnom postupku, osiguranje nije dužan dati tražitelj izvršenja na čiji  je prijedlog određeno izvršenje.

X  Ovaj zaključak objavit će se na oglasnoj ploči suda. Ovaj zaključak tražitelj ovrhe može o svom trošku objaviti u sredstvima javnog  informiranja, odnosno da o zaključku obavijesti lica koja se bave posredovanjem u prodaji nepokretnosti. Dokaz o istom tražitelj izvršenja je dužan uložiti u spis ovog suda.

XI Zaključak o prodaji dostavit će se strankama i nadležnom organu Porezne uprave.

Pravna pouka :                                                                                                                         Sutkinja:

Protiv ovog  zaključka                                                                                                         Marina Šapina 

nema mjesta pravnom lijeku.

